ΕΡΓΑΣΤΗΡΙΟ ΟΠΕΡΑΣ

Κέρκυρα 16-22 Ιουλίου 2012
Η Όπερα Δωματίου Κέρκυρας σε συνεργασία με το Τμήμα Μουσικών Σπουδών του Ιονίου Πανεπιστημίου και το ΔΗ.ΠΕ.ΘΕ Κέρκυρας πραγματοποιούν σεμινάριο λυρικού τραγουδιού (Εργαστήριο Όπερας) στα πλαίσια της Θερινής Ακαδημίας στην Κέρκυρα από τις 16 έως τις 22 Ιουλίου 2012.

Το σεμινάριο απευθύνεται σε νέους λυρικούς καλλιτέχνες και διευθυντές ορχήστρας* καθώς και σε σπουδαστές μονωδίας Ωδείων (από Β’ Ανωτέρα) και Μουσικών Πανεπιστημίων (από 2ο έτος σπουδών κατεύθυνσης) της Ελλάδος ή του εξωτερικού. Στο εργαστήριο οι σπουδαστές θα έχουν την ευκαιρία να μελετήσουν άριες και φωνητικά σύνολα από γνωστά έργα του λυρικού ρεπερτορίου. 
Οι συμμετέχοντες θα έχουν την ευκαιρία να λάβουν μέρος σε μια καταληκτήρια συναυλία με άριες και σκηνές από τις πιο γνωστές όπερες.
Θα διδάξουν:

Νικόλαος Τσούχλος: Διευθυντής Ορχήστρας
Ρόζα Πουλημένου: Σοπράνο
Χριστόφορος Σταμπόγλης: Μπάσος
 Πέτρος Γάλλιας: Σκηνοθέτης Όπερας
Δημήτρης Γιάκας: Πιανίστας

Υπεύθυνη Εργαστηρίου: Ρόζα Πουλημένου 
Κόστος συμμετοχής
Ενεργά μέλη: 250 €
Ακροατές: 120 €


Οι αιτήσεις συμμετοχής θα πρέπει να υποβληθούν το αργότερο μέχρι την 1η Ιουνίου. Για τον καθορισμό των συμμετεχόντων θα γίνουν ακροάσεις στην Αθήνα και την Κέρκυρα κατόπιν συνεννόησης με την υπεύθυνη του σεμιναρίου. Υπάρχει επίσης η δυνατότητα αποστολής demo (με τελευταία ημερομηνία σφραγίδας ταχυδρομείου 1η Ιουνίου) με δύο άριες και ένα ρετσιτατίβο ελεύθερης επιλογής για υποψηφίους εκτός Αθηνών και Κέρκυρας που δεν μπορούν να παραστούν στις ακροάσεις**. Το προσωπικό του ΤΜΣ θα ενημερώσει ατομικά τους επιτυχόντες  για το ρεπερτόριο που θα χρειαστεί να μελετήσουν κατά τη διάρκεια του σεμιναρίου. 



* Στο εργαστήριο θα γίνουν δεκτοί έως και 3 (τρεις) διευθυντές Ορχήστρας. Οι υποψήφιοι πρέπει να έχουν πολύ καλή γνώση του πιάνου ώστε να μπορούν να συνοδεύουν στο πιάνο τα κομμάτια που θα μελετηθούν στο εργαστήριο.
Οι διευθυντές Ορχήστρας πρέπει να στείλουν το βιογραφικό τους καθώς και φάκελο ή demo με έργα που έχουν διευθύνει μέχρι την 1η Ιουνίου στην παρακάτω διεύθυνση:

** κα Νίκη Σταυράτη, Ιόνιο Πανεπιστήμιο, Τμήμα Μουσικών Σπουδών, Παλαιό Φρούριο, Κέρκυρα 49100 (Για το Εργαστήριο Όπερας) e-mail: infomus@ionio.gr
Χρήσιμες πληροφορίες

Κατάθεση διδάκτρων:
Όπερα Δωματίου Κέρκυρας
λογαριασμός ALPHA BANK (681-002002-01176) IBAN: GR06 0140 6810 6810 0200 2011 176 

Στέγαση:
Παρέχεται στέγαση στη φοιτητική εστία του πανεπιστημίου σε μονόκλινα και δίκλινα δωμάτια (ανάλογα με τη διαθεσιμότητα) στην τιμή των 10€ ημερησίως. Θα τηρηθεί σειρά προτεραιότητας με βάση την ημερομηνία εγγραφής. Όσοι επιθυμούν να στεγαστούν στη φοιτητική εστία παρακαλούνται να το σημειώσουν πάνω στη δήλωση συμμετοχής. Επίσης, υπάρχει δυνατότητα διαμονής στο Ξενοδοχείο ΑΡΙΩΝ με ειδικές τιμές αναφέροντας το Εργαστήριο Όπερας. 
(Οι κρατήσεις για το ξενοδοχείο γίνονται με προσωπική συνεννόηση των ενδιαφερομένων - τηλ. 26610 37950 και φαξ: 26610 38904)


Πληροφορίες και δηλώσεις συμμετοχής: 
Νίκη Σταυράτη, τηλ 26610 87504, email: infomus@ionio.gr , fax: +30 26610 87570
